Mid-Century Model TU30 Teak Dining Table by Cees Braakman for Pastoe for sale at Pamono
Teak, Veneer, Metal 22 Junie: Moenie God te veel bevraagteken nie. - Jan van der Watt - www.bybelkennis.co.za
by Mitch Kalp · Published 22/06/2017 · Updated 21/06/2017
Rom 4:13-25 (fokus 4:13-25)
Abraham verdien om die “vader van die geloof” genoem te word. Dink net: God beloof hom ŉ groot nageslag en gee ook vir hom die seun deur wie die belofte waar moes word. En wat gebeur toe? Toe sê die Here sowaar vir Abraham om daardie einste seun te gaan offer. Ek kan my voorstel dat Abraham op pad na die offerplek redelik deurmekaar moes gevoel het. Hy het waarskynlik geen idee gehad hoe God sy belofte sou wou nakom as sy seun eers geoffer is nie. Dit is tog logies: as daar nie ‘n seun is nie, kan daar ook nie ‘n nageslag wees nie. Sowaar, net geloof kan jou deur so ‘n situasie aan die gang hou… geloof in ŉ God wat planne kan maak.
God het ŉ plan gemaak, soos Hy in ons lewens ook weer en weer planne maak. God verskaf ‘n ander offerdier. En dan besef ‘n mens dat dit nie oor die seun of die offerdier gaan nie, maar om Abraham self: hy het gewys dat hy in geloof alles vir die Here sal opoffer, selfs al verstaan hy nie wat gebeur nie. Daarom leer ons by Abraham so ŉ belangrike les… bly op God vertrou, al vra dit wat.
Wat God van Abraham gevra het, moes vir hom doodgewoon geen sin gemaak het nie. Net so loop God soms met ons draaie wat ons glad nie kan verstaan nie. Sy planne klop nie met ons planne nie en ons het geen idee waarnatoe hy met ons op pad is nie. In sulke tye sê Abraham: “Vertrou maar net die Here. Sy planne sal uitwerk”.
Moenie die Groot Planmaker van jou lewe te veel bevraagteken of dalk onderskat nie! Vertrou Hom liewer, selfs met jou lewe. Sy planne sal vir jou uitwerk.
by Mitch Kalp · Published 13/06/2017 · Last modified 12/06/2017
Hoe hanteer ek ontmoediging?